CELEX: 32022R0791
Language: fi
Date: 2022-05-19 00:00:00
Title: Komission täytäntöönpanoasetus (EU) 2022/791, annettu 19 päivänä toukokuuta 2022, täytäntöönpanoasetuksen (EU) 2017/1185 muuttamisesta vilja-, öljysiemen- ja riisivarastojen määriä koskevien ilmoitusten osalta

20.5.2022   
               
               
                  FI
               
               
                  Euroopan unionin virallinen lehti
               
               
                  L 141/15
               
            
         KOMISSION TÄYTÄNTÖÖNPANOASETUS (EU) 2022/791,
         annettu 19 päivänä toukokuuta 2022,
         täytäntöönpanoasetuksen (EU) 2017/1185 muuttamisesta vilja-, öljysiemen- ja riisivarastojen määriä koskevien ilmoitusten osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 223 artiklan 3 kohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksessa (EU) 2017/1185 (2) vahvistetaan asetuksen (EU) N:o 1308/2013 soveltamista koskevat säännöt siltä osin kuin on kyse jäsenvaltioiden velvollisuudesta toimittaa komissiolle tietoja ja asiakirjoja.
                  
               
                     (2)
                  
                  
                     Kerättyjen ja jaettujen tietojen laadun varmistaminen on olennaisen tärkeää markkinoiden riittävän läpinäkyvyyden seuraamiseksi ja varmistamiseksi. Jäsenvaltioiden on sen vuoksi ilmoitettava komissiolle näiden tavoitteiden saavuttamiseksi tarvittavat tiedot.
                  
               
                     (3)
                  
                  
                     Jäsenvaltioiden vastuulla on toteuttaa tarvittavat toimenpiteet sen varmistamiseksi, että ilmoitetut tiedot ovat asianomaisten markkinoiden kannalta merkityksellisiä, tarkkoja ja täydellisiä. Komissio hyödyntää alakohtaista asiantuntemustaan määrittääkseen, mitkä tiedot on julkaistava, jos jäsenvaltiot eivät ole ilmoittaneet vaadittuja tietoja.
                  
               
                     (4)
                  
                  
                     Venäjän hyökkäys Ukrainaan 24 päivänä helmikuuta 2022 ja siitä johtuvat maailmanmarkkinoiden häiriöt ovat paljastaneet useita tietoaukkoja. Ajantasaiset tiedot tuottajien, tukkukauppiaiden ja asianomaisten toimijoiden hallussa olevien vilja-, öljysiemen- ja riisivarastojen tasosta, muun muassa tuotannosta ja varmennettujen siementen varastojen tasoista, ovat osoittautuneet olennaisen tärkeiksi, jotta voidaan päättää markkinahäiriöiden ehkäisemiseksi ja lieventämiseksi toteutettavista toimenpiteistä. Raportointivelvoitteet olisi näin ollen ulotettava koskemaan näitä tietoja.
                  
               
                     (5)
                  
                  
                     Sen vuoksi täytäntöönpanoasetusta (EU) 2017/1185 olisi muutettava.
                  
               
                     (6)
                  
                  
                     Koska Venäjän hyökkäys Ukrainaan vaikuttaa jo viljan, öljysiementen ja riisin kauppaan ja hintoihin, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä. Koska jäsenvaltioille olisi kuitenkin annettava riittävästi aikaa kehittää menetelmiä ja operatiivisia järjestelmiä vaadittujen tietojen keräämiseksi, täytäntöönpanoasetuksen (EU) 2017/1185 liitteessä III vahvistettuja ilmoituksia koskevia uusia säännöksiä olisi sovellettava heinäkuusta 2022.
                  
               
                     (7)
                  
                  
                     Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Täytäntöönpanoasetuksen (EU) 2017/1185 muuttaminen
            Muutetaan täytäntöönpanoasetus (EU) 2017/1185 seuraavasti:
            
                        1)
                     
                     
                        Korvataan 5 artikla seuraavasti:
                        
                           ”5 artikla
                           Oletusarvoinen ilmoitus
                           Jollei 1 artiklassa tarkoitetuissa säädöksissä toisin säädetä, silloin kun jäsenvaltio ja tapauksen mukaan kolmannet maat tai toimijat eivät ole antaneet vaadittuja tietoja tai asiakirjoja komissiolle tiedoksi määräajassa (ns. tyhjä ilmoitus), niiden katsotaan antaneen tiedoksi
                           
                                       a)
                                    
                                    
                                       tietojen puuttumisen silloin kun kyseessä ovat hinnat;
                                    
                                 
                                       b)
                                    
                                    
                                       nolla-arvon silloin kun kyseessä on muu määrään liittyvä tieto;
                                    
                                 
                                       c)
                                    
                                    
                                       ”ei ilmoitettavaa” -tilanteen silloin kun kyseessä on laatuun liittyvä tieto.
                                    
                                 Komissio päättää kaikissa tapauksissa, julkaistaanko oletusarvo ja/tai korvataanko se komission arviolla tai maininnalla ilmoittamatta jättämisestä.”
                        
                     
                  
                        2)
                     
                     
                        Muutetaan liite III tämän asetuksen liitteen mukaisesti.
                     
                  
         
            2 artikla
            Voimaantulo ja soveltaminen
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
            Sen 1 artiklan 2 kohtaa sovelletaan 1 päivästä heinäkuuta 2022.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 19 päivänä toukokuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 347, 20.12.2013, s. 671.
         
            (2)  Komission täytäntöönpanoasetus (EU) 2017/1185, annettu 20 päivänä huhtikuuta 2017, Euroopan parlamentin ja neuvoston asetusten (EU) N:o 1307/2013 ja (EU) N:o 1308/2013 soveltamista koskevista yksityiskohtaisista säännöistä komissiolle toimitettavien tietojen ja asiakirjojen tiedoksiantamisen osalta sekä useiden komission asetusten muuttamisesta ja kumoamisesta (EUVL L 171, 4.7.2017, s. 113).
      
      
         
            LIITE
            Korvataan täytäntöönpanoasetuksen (EU) 2017/1185 liitteessä III oleva kohta ”1. Riisi” seuraavasti:
            
               ”1 a.   Riisi
               
               
                  Ilmoituksen sisältö: Jokaisen asetuksen (EU) N:o 1308/2013 liitteessä II olevassa I osassa olevassa 2 ja 3 kohdassa tarkoitetun riisityypin osalta:
               
                           a)
                        
                        
                           istutettu ala, tuotos, paddy- eli raakariisin tuotanto satovuonna ja jalostustuotos;
                        
                     
                           b)
                        
                        
                           riisin kotimainen käyttö (jalostusteollisuus mukaan luettuna) ilmaistuna hiottuna riisiekvivalenttina;
                        
                     
                           c)
                        
                        
                           tuottajien ja riisimyllyjen hallussa kunakin kuukautena olevat riisivarastot (ilmaistuna hiottuna riisiekvivalenttina) eriteltyinä unionissa tuotettuun riisiin ja tuontiriisiin.
                        
                     
                  Ilmoitusajankohta: Vuosittain viimeistään 15. tammikuuta edelliseltä vuodelta, kun kyseessä ovat istutettu ala ja kotimainen käyttö; viimeistään kunkin kuukauden lopussa edelliseltä kuukaudelta, kun kyseessä ovat kuukausittaiset varastot.
               
                  Asianomaiset jäsenvaltiot:
               
               
                           a)
                        
                        
                           paddy- eli raakariisin tuotannon osalta kaikki riisiä tuottavat jäsenvaltiot;
                        
                     
                           b)
                        
                        
                           kotimaisen käytön osalta kaikki jäsenvaltiot;
                        
                     
                           c)
                        
                        
                           riisivarastojen osalta kaikki riisiä tuottavat jäsenvaltiot ja jäsenvaltiot, joissa on riisimyllyjä.
                        
                     1 b.   Viljat
               
               
                  Ilmoituksen sisältö: Unionin markkinoiden kannalta merkityksellisten viljavarastojen kuukausittainen taso perustuen asianomaisten tuottajien, tukkukauppiaiden ja toimijoiden hallussa oleviin varastoihin.
               
                  Ilmoitusajankohta: Viimeistään jokaisen kuukauden lopussa edelliseltä kuukaudelta.
               
                  Asianomaiset jäsenvaltiot: Kaikki jäsenvaltiot.
               1 c.   Öljysiemenet
               
               
                  Ilmoituksen sisältö: Rapsin, auringonkukansiementen, soijapavun, rapsirouheen, auringonkukkarouheen, soijarouheen, raa’an rapsiöljyn, raa’an auringonkukkaöljyn ja raa’an soijaöljyn varastojen kuukausittainen taso perustuen asianomaisten tuottajien, tukkukauppiaiden ja toimijoiden hallussa oleviin varastoihin.
               
                  Ilmoitusajankohta: Viimeistään jokaisen kuukauden lopussa edelliseltä kuukaudelta.
               
                  Asianomaiset jäsenvaltiot: Kaikki jäsenvaltiot.
               1 d.   Varmennetut siemenet
               
               
                  Ilmoituksen sisältö: Niiden viljojen, riisin, öljysiementen ja valkuaiskasvien osalta, joiden hinnat jäsenvaltiot ilmoittavat liitteessä I olevan 1, 2 ja 3 kohdan tai liitteessä II olevan 2 kohdan perusteella:
               
                           a)
                        
                        
                           varmentamista varten hyväksytty ala;
                        
                     
                           b)
                        
                        
                           varmennettaviksi tarkoitettujen korjattujen siementen määrät;
                        
                     
                           c)
                        
                        
                           asianomaisten toimijoiden hallussa olevien varmennettujen siementen varastojen taso.
                        
                     
                  Ilmoitusajankohta: Vuosittain viimeistään 15. marraskuuta kyseisenä vuonna korjatun alan osalta, kun kyseessä on varmentamista varten hyväksytty ala; vuosittain viimeistään 15. tammikuuta edelliseltä vuodelta, kun kyseessä ovat korjatut siemenet; viimeistään helmikuun lopussa ja heinäkuun lopussa edelliseltä kuukaudelta, kun kyseessä ovat varastot.
               
                  Asianomaiset jäsenvaltiot: Jäsenvaltiot, joita koskee liitteessä I oleva 1, 2 ja 3 kohta tai liitteessä II oleva 2 kohta.”